CELEX: 32007L0021
Language: bg
Date: 2007-04-10 00:00:00
Title: Директива 2007/21/ЕО на Комисията от 10 април 2007 година за изменение на Директива 91/414/EИО на Съвета по отношение на датите, на които изтича включването в приложение I на активните вещества азоксистробин, имазалил, крезоксим-метил, спироксамин, азимсулфурон, прохексадион-калций и флуроксипир (Текст от значение за ЕИП )

12.4.2007   
            
            
               BG
            
            
               Официален вестник на Европейския съюз
            
            
               L 97/42
            
         
      ДИРЕКТИВА 2007/21/ЕО НА КОМИСИЯТА
   
   от 10 април 2007 година
   за изменение на Директива 91/414/EИО на Съвета по отношение на датите, на които изтича включването в приложение I на активните вещества азоксистробин, имазалил, крезоксим-метил, спироксамин, азимсулфурон, прохексадион-калций и флуроксипир
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 91/414/EИО на Съвета от 15 юли 1991 г. относно пускането на пазара на продукти за растителна защита (1), и по-специално член 5, параграф 5 от нея,
   като има предвид, че:
   
               (1)
            
            
               С Директива 98/47/EО на Комисията (2) азоксистробин беше включен до 1 юли 2008 г., с Директива 97/73/ЕО на Комисията (3) имазалил беше включен до 31 декември 2008 г., с Директива 1999/1/EО на Комисията (4) крезоксим-метил беше включен до 31 януари 2009 г., с Директива 1999/73/EО на Комисията (5) спироксамин беше включен до 1 септември 2009 г., с Директива 1999/80/EО на Комисията (6) азимсулфурон беше включен до 1 октомври 2009 г., с Директива 2000/50/EО (7) прохексадион-калций беше включен до 20 октомври 2010 г. и с Директива 2000/10/EО (8) флуроксипир беше включен до 30 ноември 2010 г. като активно вещество в приложение I към Директива 91/414/EИО на Съвета.
            
         
               (2)
            
            
               При поискване включването на активно вещество може да бъде подновено, при условие че бъде подадено заявление не по-късно от две години преди изтичането на срока. Комисията получи искания за подновяване на включването на всички гореспоменати вещества.
            
         
               (3)
            
            
               Комисията следва да определи подробни правила за представяне и оценка на допълнителната информация, необходима за подновяване на включването в приложение I. Следователно е оправдано да бъде подновено включването на гореизброените активни вещества в приложение I за период, необходим, за да се позволи на нотификаторите да подготвят своите заявления и да се позволи на Комисията да организира тяхната оценка и да вземе решение.
            
         
               (4)
            
            
               Следователно е целесъобразно Директива 91/414/EИО да бъде съответно изменена.
            
         
               (5)
            
            
               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/EИО се изменя, както е предвидено в приложението към настоящата директива.
   Член 2
   Държавите-членки приемат и публикуват най-късно до 12 декември 2007 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби, както и таблицата на съответствието между тези разпоредби и настоящата директива.
   Те прилагат тези разпоредби от 13 декември 2007 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.
   
      Съставено в Брюксел на 10 април 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 230, 19.8.1991 г., стр. 1. Директива, последно изменена с Директива 2007/6/ЕО на Комисията (ОВ L 43, 15.2.2007 г., стр. 13).
   
      (2)  OВ L 191, 7.7.1998 г., стр. 50.
   
      (3)  OВ L 353, 24.12.1997 г., стр. 26.
   
      (4)  OВ L 21, 28.1.1999 г., стр. 21.
   
      (5)  OВ L 206, 5.8.1999 г., стр. 16.
   
      (6)  OВ L 210, 10.8.1999 г., стр. 13.
   
      (7)  OВ L 198, 4.8.2000 г., стр. 39.
   
      (8)  OВ L 57, 2.3.2000 г., стр. 28.
   
      ПРИЛОЖЕНИЕ
      В приложение I към Директива 91/414/EИО редове 1, 2, 3, 4, 5, 6, 8 се заменят със следното:
      
         
                     „1
                  
                  
                     Имазалил
                     CAS № 73790-28-0, 35554-44-0
                     CIPAC № 335
                  
                  
                     (+)-1-(β-алилокси-2,4-дихлорофенилетил)имидазол или (+)-алил 1-(2,4-дихлорофенил)-2-имидазол-1-илетил етер
                  
                  
                     975 g/kg
                  
                  
                     1 януари 1999 г.
                  
                  
                     31 декември 2011 г.
                  
                  
                     Може да бъде разрешена единствено употребата като фунгицид.
                     За следните употреби се прилагат следните специални условия:
                     
                                 —
                              
                              
                                 обработването на плодове, зеленчуци и картофи след прибирането им може да бъде разрешено само когато съществува подходяща система за обеззаразяване или оценката на риска е доказала на държавата-членка, разрешаваща употребата, че оттичането на разтвора за обработване не представлява неприемлив риск за околната среда и по-специално за водните организми,
                              
                           
                                 —
                              
                              
                                 обработването на картофи след прибирането им може да бъде разрешено само когато оценката на риска е доказала на държавата-членка, разрешаваща употребата, че изхвърлянето на отпадъци от преработката на третирани картофи не представлява неприемлив риск за водните организми,
                              
                           
                                 —
                              
                              
                                 листната употреба на открито може да бъде разрешена само когато оценката на риска е доказала на държавата-членка, разрешаваща употребата, че тази употреба няма никакво неприемливо въздействие върху здравето на хората, животните и околната среда.
                              
                           Дата, на която Постоянният фитосанитарен комитет завърши доклада за преглед: 11 юли 1997 г.
                  
               
                     2
                  
                  
                     Азоксистробин
                     CAS № 131860-33-8
                     CIPAC № 571
                  
                  
                     Метил (E)-2-{2[6-(2-цианофенокси)пиримидин-4-илокси] фенил}-3-метоксиакрилат
                  
                  
                     930 g/kg (Z изомер макс. 25 g/kg)
                  
                  
                     1 юли 1998 г.
                  
                  
                     31 декември 2011 г.
                  
                  
                     Може да бъде разрешена единствено употребата като фунгицид.
                     При вземане на решение съгласно единните принципи следва да бъде обърнато специално внимание на въздействието върху водните организми. Условията за разрешение следва да включват подходящи мерки за намаляване на риска.
                     Дата, на която Постоянният фитосанитарен комитет завърши доклада за преглед: 22 април 1998 г.
                  
               
                     3
                  
                  
                     Крезоксим-метил
                     CAS № 143390-89-0
                     CIPAC № 568
                  
                  
                     Метил (E)-2-метоксиимино-2-[2-(o-толилоксиметил) фенил] ацетат
                  
                  
                     910 g/kg
                  
                  
                     1 февруари 1999 г.
                  
                  
                     31 декември 2011 г.
                  
                  
                     Може да бъде разрешена единствено употребата като фунгицид.
                     При вземане на решение съгласно единните принципи държавите-членки обръщат специално внимание на опазването на подпочвените води при уязвими условия.
                     Дата, на която Постоянният фитосанитарен комитет завърши доклада за преглед: 16 октомври 1998 г.
                  
               
                     4
                  
                  
                     Спироксамин
                     CAS № 1181134-30-8
                     CIPAC № 572
                  
                  
                     (8-терт-бутил-1,4-диокса-спиро [4.5] декан-2-илметил)-етил-пропил-амин
                  
                  
                     940 g/kg (диастереомери A и Б комбинирани)
                  
                  
                     1 септември 1999 г.
                  
                  
                     31 декември 2011 г.
                  
                  
                     Може да бъде разрешена единствено употребата като фунгицид.
                     При вземане на решение съгласно единните принципи държавите-членки:
                     
                                 —
                              
                              
                                 трябва да обърнат специално внимание на безопасността на операторите и да гарантират, че условията за разрешение включват подходящи защитни мерки,
                                 и
                              
                           
                                 —
                              
                              
                                 трябва да обърнат специално внимание на въздействието върху водните организми и трябва да гарантират, че условията за разрешение включват, когато е необходимо, мерки за намаляване на риска.
                              
                           Дата, на която Постоянният фитосанитарен комитет завърши доклада за преглед: 12 май 1999 г.
                  
               
                     5
                  
                  
                     Азимсулфурон
                     CAS № 120162-55-2
                     CIPAC № 584
                  
                  
                     1-(4,6-диметоксипиримидин-2-ил)-3-[1-метил-4-(2-метил-2H-тетразол-5-ил)-пиразол-5-илсулфонил]-уреа
                  
                  
                     980 g/kg
                  
                  
                     1 октомври 1999 г.
                  
                  
                     31 декември 2011 г.
                  
                  
                     Може да бъде разрешена единствено употребата като хербицид.
                     Не е разрешено прилагането по въздушен път.
                     При вземане на решение съгласно единните принципи държавите-членки трябва да обърнат специално внимание на въздействието върху водните организми и сухоземните нецелеви растения и трябва да гарантират, че условията за разрешение включват, когато е необходимо, мерки за намаляване на риска (например при отглеждането на ориз, определяне на минимални периоди за задържане на вода преди оттичането).
                     Дата, на която Постоянният фитосанитарен комитет завърши доклада за преглед: 2 юли 1999 г.
                  
               
                     6
                  
                  
                     Флуроксипир
                     CAS № 69377-81-7
                     CIPAC № 431
                  
                  
                     4-амино-3,5-дихлоро-6-флуоро-2-пиридилоксиоцетна киселина
                  
                  
                     950 g/kg
                  
                  
                     1 декември 2000 г.
                  
                  
                     31 декември 2011 г.
                  
                  
                     Може да бъде разрешена единствено употребата като хербицид.
                     При вземане на решениe съгласно единните принципи държавите-членки трябва да:
                     
                                 —
                              
                              
                                 вземат предвид допълнителната информация, изисквана по точка 7 от доклада за преглед,
                              
                           
                                 —
                              
                              
                                 обърнат специално внимание на опазването на подпочвените води,
                              
                           
                                 —
                              
                              
                                 обърнат специално внимание на въздействието върху водните организми и трябва да гарантират, че условията за разрешение включват, когато е необходимо, мерки за намаляване на риска.
                              
                           Държавите-членки информират Комисията, ако изискваните допълнителни изследвания и информация, както е посочено в точка 7 от доклада за преглед, не са внесени до 1 декември 2000 г.
                     Дата, на която Постоянният фитосанитарен комитет завърши доклада за преглед: 30 ноември 1999 г.
                  
               
                     8
                  
                  
                     Прохексадион-калций
                     CAS № 127277-53-6
                     CIPAC № 567
                  
                  
                     Калций 3,5-диоксо-4-пропионил-циклохексанкарбоксилат
                  
                  
                     890 g/kg
                  
                  
                     1 октомври 2000 г.
                  
                  
                     31 декември 2011 г.
                  
                  
                     Може да бъде разрешена единствено употребата като растежен регулатор.
                     Дата, на която Постоянният фитосанитарен комитет завърши доклада за преглед: 16 юни 2000 г.“